།བརྒྱ་ཕྲག་ཕྱེད་ཀྱིས་བླ་མ་དབྱེ། །འདིར་རྣལ་
འབྱོར་གྱི་དབང་ཕྱུག་ཆེན་པོ། བིརླ་པའི་གསུང་གི་གདམས་པ། དཔལ་ལྡན་ས་སྐྱ་
པ་ཆེན་པོ་ལས་རིམ་པར་བརྒྱུད་པའི་རྡོ་རྗེ་རྣམ་པར་འཇོམས་པའི་རྒྱུད་ཀྱི་བཤད་
པ། རྒྱུད་སྡེ་བཞི་དང་རྗེས་སུ་འབྲེལ་བའི་མན་ངག་གཅིག་ནས་གཅིག་ཏུ་བྱིན་གྱིས་
བརླབས་པའི་བརྒྱུད་པ་མ་ཆད་པ་ངོ་མཚར་བ་དང་བཅས་པ་འདི་བྲི་བ་ལ་སྐྱོན་མེད་
དོ། །དེའང་རྒྱུད་ལས། རྒྱུད་དོ་ཅོག་གི་རྩ་བ་སྟེ། །དཔལ་ཀུན་གྱིས་ནི་ལེགས་པར་
བརྒྱན། །ཞེས་འབྱུང་བས། གང་ཟག་སྦྱངས་པ་ཆེ་འབྲིང་བཞིའི་བྱེ་བྲག་གིས། རྒྱུད་
སྡེ་ཆེན་པོ་བཞི་དང་སྒོ་བསྟུན་ནས། མངོན་པར་རྟོགས་པ་གཅིག་ཉིད་ལ་བྱེ་བྲག་
མི་འདྲ་བ་བཞི་འབྱུང་བ་ཡིན་ཏེ། འདི་ལྟར་མདུན་དུ་བསྐྱེད་ན་བྱ་བའི་རྒྱུད། བདག་
དང་མདུན་གཉིས་ཀར་བསྐྱེད་ན་སྤྱོད་པའི་རྒྱུད། བདག་འབའ་ཞིག་བསྐྱེད་དེ་ཡེ་
ཤེས་སེམས་དཔའ་གཤེགས་སུ་གསོལ་ན་རྣལ་འབྱོར་གྱི་རྒྱུད། ཡེ་ཤེས་སེམས་དཔའ་
གཤེགས་སུ་མི་གསོལ་ན་རྣལ་འབྱོར་ཆེན་པོའི་རྒྱུད་ཀྱི་རིམ་པ་ཡིན་ནོ། །དེ་ལྟ་བུའི་
ཚུལ་དེ་དག་བསྒོམ་པ་ལ་གསུམ་སྟེ། ཐབས་ཀྱིས་བསྲུང་བ་དང་། ཤེས་རབ་ཀྱིས་
130-

རྡོ་རྗེ་རྣམ་འཇོམས་བིར་ལུགས་ཀྱི་རྒྱུད་ཀྱི་བཤད་པ་བདུད་རྩི་སྤེལ་བ།
བསྲུང་བ་དང་། གཉིས་སུ་མེད་པས་བསྲུང་བའོ། །དང་པོ་ནི་དཀོན་མཆོག་གསུམ་
ལ་སྐྱབས་སུ་སོང་བའི་རྗེས་ལ།..བྱམས་སྙིང་རྗེའི་བར་དུ་བཞག་གོ། །རྗེ་བཙུན་གྱི་ཞལ་སྔ་ནས། རྒྱས་
པར་བྱེད་ན་རང་སྐད་ཅིག་གིས་རྡོ་རྗེ་རྣམ་འཇོམས་སུ་བསྐྱེད་པའི་སྙིང་ཁའི་ཧཱུྃ་གི་འོད་ཀྱིས། བླ་མ་དང་བདུན་
ཅུ་རྩ་ལྔའི་ཚོགས་ཀྱི་ཞིང་སྤྱན་དྲངས། སྙིང་ཁ་ནས་པཱུ་ཙའི་ཡོ་བྱད་དཔག་མེད་སྤྲོས་ལ་མཆོད། ཡན་ལག་བདུན་
པ་བྱ་གསུང༌། གཙོ་ཆེར་ཚད་མེད་པ་བཞི་བསྒོམས་པ་ཙམ་ཕྱག་ལེན་མཛད་དོ། །སེམས་ཅན་ཐམས་ཅད་
ཀྱི་དོན་དུ་སངས་རྒྱས་ཐོབ་པར་བྱ།
དེའི་ཆེད་དུ་རྡོ་རྗེ་རྣམ་པར་འཇོམས་པ་བསྒོམ་
སྙམ་པའོ། །གཉིས་པ་ནི། ཨོཾ་...ཆོས་ཐམས་ཅད་སེམས་བྱ་བ་ནས་རང་བཞིན་མེད་པའི་བར་བསྒོམ་
ལ། ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་པས་དངོས་པོ་ཐམས་ཅད་
ནམ་མཁའ་ལྟར་ཡུལ་སྣང་བ་མི་དམིགས་པ་སྟོང་པར་བསྒོམ་པའོ། །གསུམ་པ་ནི་
སྟོང་པའི་ངང་ལས་པཾ་ལས་པདྨ་རཾ་ལས་ཉི་མའི་སྟེང་དུ་ཧཱུྃ་ལས་སྣ་ཚོགས་རྡོ་རྗེ་ཧཱུྃ་
གིས་མཚན་པ། དེ་ལས་འོད་ཟེར་སྤྲོས་པས་རྡོ་རྗེའི་ར་བ་གུར་བླ་རེ་དང་མེ་རི་འབར་
བ། དེའི་ནང་དུ་བྷཾ་..གཞལ་ཡས་ཁང་སྤྱི་དང་མཐུན། དབུས་ཙཀྲ་བསམས་ཀྱང་བཏུབ་གསུང་།ལས་
འཁོར་ལོ་རྩིབས་བཅུ་པ། དེའི་སྟེང་དུ་པཾ་ལས་པདྨ་རཾ་ལས་དབུས་ཀྱི།ཉི་མའི་སྟེང་དུ་
བདུད་བཞིའི་གདན་...ཕྱོགས་བརྒྱད་ཀྱི་ཉི་མའི་སྟེང་དུ་ཕྱོགས་སྐྱོང་བརྒྱད། སྟེང་དུ་ཉི་ཟླ་གཉིས། འོག་
ཏུ་ས་བདག་ཕག་པ།ནོ། ། དེའི་སྟེང་དུ་ཧཱུྃ་ལས་རྡོ་རྗེ་ཧཱུྃ་གིས་མཚན་པ། དེ་་ལས་འོད་སྤྲོས་
བསྡུས་གཅིག་ཏུ་གྱུར་པ་ལས་རྡོ་རྗེ་རྣམ་པར་འཇོམས་པ། མརྒད་ལྟར་ལྗང་བ། ཅུང་
ཟད་ཁྲོས་པ། ཡིད་ཙམ་འཛུམ་པ། ཕྱག་གཡས་པས་སྣ་ཚོགས་རྡོ་རྗེ་ཐུགས་ཀར་
འཛིན་...ཕྱག་གཡས་འཕྱར། གཡོན་ཐུགས་ཁར། བཞེངས་པའམ་ཞབས་གཡོན་བརྐྱང་གཡས་བསྐུམ་ཡང་
གསུང་། རང་སྣང་གི་ཡུམ་དང་བཅས་པར་བསྒོམ་ན་གཡས་བརྐྱང་པར་རོ།།པ། གཡོན་པས་དྲིལ་བུ་
དཀུར་འཆང་བ་ཞབས་ཕྱེད་ཀྲུང་དུ་བཞུགས་པ། རྒྱན་ཐམས་ཅད་ཀྱིས་བརྒྱན་...སྐྲ་
སེར་པོ་གྱེན་དུ་བརྫེས་པ་པའོ། །དེའི་ཐུགས་ཀར་ཧཱུྃ་ལས་རྡོ་རྗེ་ཧཱུྃ་གིས་མཚན་པ། དེ་ལས་
131

ས་སྐྱ་བཀའ་འབུམ། ༼ཞི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་ལྔ་པ།
...འོད་འཕྲོས་སངས་རྒྱས་བྱང་སེམས་དཔག་ཏུ་མེད་པ་སྤྱན་དྲངས་ཐུགས་ཁར་བཞུགས་པས་ལུས་རྡོ་རྗེའི་རང་
བཞིན་དུ་གྱུར་པར་བསམས། དེ་ནས་ཐུགས་ཀའི་ཧཱུྃ་ལས།འབྱིན་པའི་ཚུལ་དུ་ངག་ཏུ་ཧཱུྃ་ཞེས་བརྗོད་
ཅིང༌། ཁྲོ་བོ་བཅུ་..སྐུ་མདོག་ཕྱག་མཚན་སྤྱི་དང་མཐུན།རྡོ་རྗེ་གུར་ནས་འབྱུང་བ་བཞིན་ཕྱོགས་
བཅུར་སྤྲོས་...བདུད་རྩི་འཁྱིལ་བ་དང་། གཙོ་བོ་ཐ་མི་དད་པས་བྱང་དུ་རྡོ་རྗེ་ཧཱུྃ་མཛད་ནག་པོ་རྡོ་རྗེ་དྲིལ་བུ་
ཐུགས་ཁར་བསྣོལ་ནས་འཛིན་པ། སྟེང་དུ་གཙུག་ཏོར་འཁོར་ལོས་བསྒྱུར་བ་འཁོར་ལོ་འཛིན་པ་ཐམས་ཅད་ཞབས་
གཡོན་བརྐྱང་པའོ།།ལ། ཕྱི་རོལ་གྱི་འཕར་མ་ལ་རྡོ་རྗེ་ཕོ་ཉ་མོ་དྲུག་ཅུ་རྩ་བཞི། ཕྱོགས་
དང་ཕྱོགས་མཚམས་རྣམས་སུ་བརྒྱད།...ཕྱག་གཡས་པ་རྣམས། ཤར་དང༌། ཤར་ལྷོར་རྡོ་རྗེ། ལྷོ་
དང་ལྷོ་ནུབ་རཏྣ། ནུབ་དང་ནུབ་བྱང་པདྨ། བྱང་དང་བྱང་ཤར་རྒྱ་གྲམ། གཡོན་སྡིགས་མཛུབ་བོ། ། བརྒྱད་
སྤྲོས་..དེ་ཡང༌། ཀྱེ་རྡོ་རྗེ་མ། དོན་ཡོད་རྡོ་རྗེ་མ། རྡོ་རྗེ་གནོད་མཛེས་མ། རྡོ་རྗེ་བདེ་བར་འགྲོ་མ། རྡོ་རྗེ་
འཇིགས་བྱེད་མ། རྡོ་རྗེ་ལས་ཐམས་ཅད་མ། རྡོ་རྗེ་ཐུགས་མ། རྡོ་རྗེ་སྡིག་པ་འཇོམས་པར་བྱེད་མ་སྟེ་བརྒྱད་
ཤར་དུའོ། །རྡོ་རྗེ་བུམ་པ་མ། རྡོ་རྗེ་ལྟ་བ་མ། རྡོ་རྗེ་དོན་གྲུབ་མ། རྡོ་རྗེ་ལས་མ། རྡོ་རྗེ་དམ་ཚིག་མ། རྡོ་རྗེ་
ཀུ་རུ་མ། རྡོ་རྗེ་པྲ་མ་རི་མ། རྡོ་རྗེ་དབང་དུ་བྱེད་མ་སྟེ་བརྒྱད་ཤར་ལྷོར་རོ། །རྡོ་རྗེ་ཞགས་པ་མ། རྡོ་རྗེ་རྨོངས་
བྱེད་མ། རྡོ་རྗེ་འདྲེན་བྱེད་མ། རྡོ་རྗེ་གཞན་གྱི་རིག་སྔགས་འཆིང་མ། རྡོ་རྗེ་གཞན་གྱི་རིག་སྔགས་ཕྱིར་གསོལ་
མ། རྡོ་རྗེ་དགྱེས་མ། རྡོ་རྗེ་མེ་མ། རྡོ་རྗེ་མིག་སྨན་མ་སྟེ་བརྒྱད་ལྷོ་རུའོ། །རྡོ་རྗེ་བསྣུབས་པ་མ། རྡོ་རྗེ་སྲུང་
མ། རྡོ་རྗེ་དོན་བྱེད་མ། རྡོ་རྗེ་ལྟེ་བ་མ། རྡོ་རྗེ་གཞོན་ནུ་མ། རྡོ་རྗེ་སྙིང་རྗེའི་ཞགས་པ་མ། རྡོ་རྗེ་གནོད་སྦྱིན་
མ། རྡོ་རྗེ་མགྱོགས་མ་སྟེ་བརྒྱད་ལྷོ་ནུབ་ཏུའོ། །རྡོ་རྗེ་ལེན་པ་མ། རྡོ་རྗེ་ཐམས་ཅད་འཕྲོག་མ། རྡོ་རྗེ་གླང་མ། རྡོ་
རྗེ་རི་ཁྲོད་མ། རྡོ་རྗེ་སྣུམ་པ་མ། རྡོ་རྗེ་མཛེས་པའི་སྙེམས་མ། རྡོ་རྗེ་མེ་ཏོག་སྙིམས་པ་མ། རྡོ་རྗེ་ཐེག་པ་མ་སྟེ་
བརྒྱད་ནུབ་ཏུའོ། །རྡོ་རྗེ་གདོན་དང་རིམས་ནད་ཀྱིས་ཐེབས་སུ་འཇུག་མ། རྡོ་རྗེ་བྱེད་པ་མ། རྡོ་རྗེ་བློ་གྲོས་མ། རྡོ་
རྗེ་སྒྲ་མ། རྡོ་རྗེ་ཁྲོ་བ་མ། རྡོ་རྗེ་གནས་མཛེས་མ། རྡོ་རྗེ་གཏུམ་མོ། །རྡོ་རྗེ་གཞིག་པ་མ་སྟེ་བརྒྱད་ནུབ་བྱང་
དུའོ། །རྡོ་རྗེ་ཤིང་ལོ་མ། རྡོ་རྗེ་ངེས་པར་གནོད་མཛེས་མ། རྡོ་རྗེ་འདོད་མ། རྡོ་རྗེ་ཕུར་བུ་མ། རྡོ་རྗེ་སྨྲ་བ་
·མ། རྡོ་རྗེ་དགོད་མ། རྡོ་རྗེ་མི་འཇིགས་པ་སྦྱིན་མ། རྡོ་རྗེ་སྤྱན་དྲངས་མ་སྟེ་བརྒྱད་བྱང་དུའོ། །རྡོ་རྗེ་རབ་གྲུབ་
132-

རྡོ་རྗེ་རྣམ་འཇོམས་བིར་ལུགས་ཀྱི་རྒྱུད་ཀྱི་བཤད་པ་བདུད་རྩི་སྤེལ་བ།
མ། རྡོ་རྗེ་དགའ་བར་བྱེད་མ། རྡོ་རྗེ་རང་བྱུང་མ། རྡོ་རྗེ་ཐུབ་པ་མ། ངག་གི་རྡོ་རྗེ་མ། རྡོ་རྗེ་དབང་དུ་བྱེད་
མ། རྡོ་རྗེ་ཐིག་ལེ་མ། རྡོ་རྗེ་བསྲུང་བ་མ་སྟེ་བརྒྱད་བྱང་ཤར།ཏེ། དེའང་...དེ་དག་ནི་སྐུ་མདོག་ཤར་གྱི་
རྣམས་དཀར་པོ། ལྷོའི་རྣམས་སེར་པོ། ནུབ་ཀྱི་རྣམས་དམར་པོ། བྱང་གི་རྣམས་
ལྗང་ཁུ། མཚམས་ཀྱི་རྣམས་ཕྱེད་གཟུགས་སོ། །དེ་ཐམས་ཅད་ཀྱང་ཞལ་གཅིག་ཕྱག་
གཉིས་པ། ཤར་གྱི་རྣམས་ཀྱི་ཕྱག་གཡས་པ་འཁོར་ལོ། ལྷོའི་རིན་པོ་ཆེ། ནུབ་ཀྱི་
པདྨ། བྱང་གི་རལ་གྲི། བྱང་ཤར་གྱི་མིག་གིས་སྤྲས་པའི་འཁོར་ལོ། ཤར་ལྷོའི་རྡོ་
རྗེ། ལྷོ་ནུབ་ཀྱི་པདྨ། ནུབ་བྱང་གི་ཨུཏྤལ། གཡོན་པ་ཐམས་ཅད་སྡིགས་མཛུབ་
མཛད་པའོ། །ཡང་ན་ཐམས་ཅད་ཀྱང་རྡོ་རྗེ་དང་དྲིལ་བུ་འཛིན་པར་བསྒོམས་ཀྱང་
རུང་ཞེས་གསུངས་སོ། །དེ་ནས་ཡེ་ཤེས་པ་དགུག་གཞུག་བྱ། སྐུ་...སྐྱེ་མཆེད་མི་དགོས་
གསུང་།གསུང་ཐུགས་བྱིན་གྱིས་བརླབ། དབང་བསྐུར་ནས་རིགས་ཀྱི་བདག་པོས་རྒྱས་
གདབ་སྟེ། དེའང་གཤིན་རྗེའི་གཤེད་ལ་རྣམ་པར་སྣང་མཛད། པདྨ་མཐར་བྱེད་
ལ་འོད་དཔག་ཏུ་མེད་པའོ། །གཙོ་བོ་ལ་སོགས་པ་གཞན་ཐམས་ཅད་ལ་མི་བསྐྱོད་
པའོ། །རྡོ་རྗེ་ཕོ་ཉ་མོ་རྣམས་ལ་ཤར་ལ་སོགས་པའི་རིམ་པ་ལྟར་རྣམ་པར་སྣང་མཛད་
དང༌། རིན་ཆེན་འབྱུང་ལྡན་དང༌་། འོད་དཔག་ཏུ་མེད་པ་དང་༌། དོན་ཡོད་གྲུབ་
པའོ། །བྱང་ཤར་གྱི་ལ་རྣམ་སྣང༌། ཤར་ལྷོའི་ལ་མི་བསྐྱོད་པ། ལྷོ་ནུབ་ཀྱི་ལ་འོད་
དཔག་མེད། ནུབ་བྱང་གི་ལ་དོན་ཡོད་གྲུབ་པས་དབུ་བརྒྱན་པར་...དབང་མ་བསྐུར་བར་
དབུ་རྒྱན་རང་ཆས་སུ་བསམས་ཀྱང་རུང་གསུང་།བྱའོ། །མངོན་པར་རྟོགས་པ་བསྒོམ་པའི་རིམ་
པའོ། །དེ་ནས་སྔགས་ཀྱི་བཟླས་པ་ལ་གཉིས་ཏེ།
བསྙེན་པ་དང༌། ལས་ལ་སྦྱར་
བའོ། །དང་པོ་ནི། ཉེ་སྙིང་བཟླས་པ་གཙོ་བོ་འབའ་ཞིག་གིའོ། །སྙིང་པོ་ཁྲོ་བོ་བཅུ་
དང་ཐུན་མོང་བའོ། །རྩ་སྔགས་རྡོ་རྗེ་ཕོ་ཉ་མོ་རྣམས་དང་ཐུན་མོང་...ཡང་ན་གསུམ་
ཀའང་གཉིས་ཀའི་ཐུན་མོང་བར་བསྟན་ཏེ། རྩ་སྔགས་ཀྱི་ན་མོ་རཏྣ་ཏྲ་ཡཱ་ཡ། ན་མོ་ཙཎྜ་བཛྲ་པཱ་ན་ཡེ་ཞེས་གཙོ་
133-

ས་སྐྱ་བཀའ་འབུམ། ༼ཞི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་ལྔ་པ།
བོའོ། །མ་ཧཱ་ཡཀྵ་སེ་ནཱ་པ་ཏ་ཡེ་ཞེས་ཁྲོ་བོ་བཅུ་ཡིའོ། །ཨོཾ་ཏྲུཊ་ཞེས་པ་མན་ཆད་རྡོ་རྗེ་ཕོ་ཉ་མོའི་འོ། །སྙིང་པོའི་
པཱ་ན་ཡེ་ཞེས་པ་ཡན་ཆད་གཙོ་བོའི་འོ། །མཧཱ་ཡཀྵ་སེ་ན་པ་ཏ་ཡེ་དང་། ཨོཾ་ཧ་ར་ལ་སོགས་པ་ཁྲོ་བོ་བཅུའི་
འོ། །གཤམ་གྱི་ཧཱུྃ་ཕཊ་ཕོ་ཉ་མོའི་འོ། །ཉེ་སྙིང་གི་ན་མཿཙཎྜ་བཛྲ་ཀྲོ་ཏ་ཡ་གཙོ་བོའི་འོ། །ཨོཾ་ཧུ་ལུ་ཧུ་ལུ་ལ་སོགས་
ཁྲོ་བོ་བཅུའི་འོ། །ཧཱུྃ་ཕཊ་ཕོ་ཉ་མོའི་འོ། །ཟློས་པའི་ཚེ་ཐོག་མར་ཉེ་སྙིང་དེ་ནས་སྙིང་པོ་དང་རྩ་སྔགས་ཏེ་མས་
རིམ་ནས་ལན་འགའ་བཟླས་ཟེར། གང་ལྟར་ཡང་ལྷའི་སྐུ་ལ་དམིགས་སོ།།བའོ། །དེ་ནས་གསང་སྔགས་
དེ་དག་མཚན་མ་མཐོང་བའམ། འབུམ་ཕྲག་བཞི་ལ་སོགས་པར་བསྙེན་པ་..སྔགས་
གསུམ་ཀ་བཟླས་པས་མ་གྲུབ་ན། གང་བཟླས་ཀྱང་རུང་གསུང༌། ཡང་ན་ལས་སྦྱོར་ལ་བཞིར་གསུང་སྟེ། བཟླས་
བསྒོམ་ལ་བརྟེན་པ་དང༌་། འཁྲུལ་འཁོར་དང༌། སྦྱིན་སྲེག་དང༌། བུམ་པ་ལ་བརྟེན་ཏེ་ལས་སྒྲུབ་
པའོ།།བྱའོ། །ལས་ལ་སྦྱར་བ་ནི། གང་ཟག་རབ་བསམ་གཏན་ལ་བརྟེན་པ་ཙམ་གྱིས་
འགྲུབ་བོ། །འབྲིང་བསམ་གཏན་དང་སྔགས་ལ་བརྟེན་པ་ཙམ་གྱིས་འགྲུབ་བོ། །ཐ་
མ་དེ་དག་གི་སྟེང་དུ་འཁོར་ལོ་ལ་བརྟེན་ཏེ་འགྲུབ་བོ། །ཤིན་ཏུ་ཐ་མས་ཀྱང་དེ་དག་
གི་སྟེང་དུ་སྦྱིན་སྲེག་གི་ལས་ཀྱིས་འགྲུབ་བོ། །དང་པོ་ཞི་རྒྱས་ལ་སོགས་པ་གང་སྒྲུབ་
ཀྱང་མངོན་པར་རྟོགས་པ་བསྒོམ་ཞིང་། སྡིག་པ་ཞི་བ་དང་ཚེ་རྒྱས་པ་ལ་སོགས་པ་
ཇི་ལྟར་བསམ་པ་དེ་དང་དེ་ཐོགས་པ་མེད་པར་འགྲུབ་...དབུས་སུ་རྟ་མགྲིན་བྱོན། དེའི་སར་
རྣམ་འཇོམས་བཞུགས་ནས་བཟླས་ན་དབང་གི་ལས་འགྲུབ། དེས་ལས་གསུམ་འགྲེའོ།།བོ། །གཉིས་པ་
ནི། ཡིད་ཀྱིས་སྔ་མ་བཞིན་བསམས་ལ། ངག་གིས་..ཤནྟི་ཀུ་རུ་ལ་སོགས་པའི་ལས་སོ་སོའི་
སྤེལ་ཚིག་དང་བཅས་པའི།སྔར་གྱི་སྔགས་བཟླས་པ་ཙམ་གྱིས་འགྲུབ་བོ། །གསུམ་པ་ནི། བྲི་
བའི་གཞི་གྲོ་གའམ། རས་སམ། ཤིང་ཤུན་ལའོ། །སྣག་ཚ་ཙནྡ་དཀར་པོ་དང་།
སྲིན་ལག་གི་རྒྱུན་དང་། རྒྱ་སྐྱེགས་དང་། གུར་གུམ་དང་། གྷིབྷི་ཧཾ་དང་། དུག་
དང་། ཁྲག་དང་། སྐེ་ཚེ་དང་། ཉུངས་ཀར་རྣམས་རིམ་པ་བཞིན། ཞི་བ་དང་།
རྒྱས་པ་དང་། དབང་དང་། མངོན་སྤྱོད་རྣམས་ལའོ། །འཁོར་ལོའི་དབྱིབས་
- 134

རྡོ་རྗེ་རྣམ་འཇོམས་བིར་ལུགས་ཀྱི་རྒྱུད་ཀྱི་བཤད་པ་བདུད་རྩི་སྤེལ་བ།
ནི། རྩིབས་བཅུ་པ་ལྟེ་བ་མུ་ཁྱུད་དང་བཅས་པའི་དབུས་སུ། ཉེ་སྙིང་སྤེལ་ཚིག་དང་
བཅས་པ། རྩིབས་བཅུ་ལ་སྙིང་པོ་སྤེལ་ཚིག་དང་བཅས་པ། མུ་ཁྱུད་ལ་རྩ་སྔགས་
སྤེལ་ཚིག་དང་བཅས་པ་བྲིའོ། །དེ་ལ་རབ་ཏུ་གནས་པ་ལེགས་པར་བྱས་ལ། བདག་
གཞན་བསྲུང་བའམ། ཞི་བ་ལ་དེ་དང་དེ་ལ་གདགས་སོ། །རྒྱས་པ་ལ་ནི། གཙུག་
ལག་ཁང་དུ་མཆོད་པ་བྱའོ། །དབང་ལ་...ཟ་མ་ཏོག་ལ་སོགས་པའི་ནང་དུ།ནི། མར་དང་
སྦྲང་རྩིའི་ནང་དུའོ། །མངོན་སྤྱོད་ལ་ནི།
མཆོད་རྟེན་ལ་སོགས་པའི་འོག་
ཏུའོ། །ཤིན་ཏུ་ཐ་མས་སྦྱིན་སྲེག་ལ་བརྟེན་པ་ནི། ཐབ་...བསྐྱེད་པ་སྤྱི་དང་མཐུན།ཀྱི་
དབྱིབས་དང་ཚད་ལ་སོགས་པ་ལས་བཞིའི་བྱེ་བྲག་...ཁ་ཁྱེར་ཞི་བ་ལ་སོར་བཞི་ཕྱིར་བསྐྱེད་ཅིང་
དཔངས་སུ་ཡང་སོར་བཞིའོ། །རྒྱས་པ་ལ་སོར་བརྒྱད་དང་། དབང་ལ་སོར་བཞི། དྲག་པོ་ལ་སོར་གསུམ་མོ།།གིས་
ཐ་དད་པར་བྱའོ། །དངོས་གཞི་འཇིག་རྟེན་པའི་མེ་ལྷ་...ཞི་བ་ལ་རྣམ་སྣང༌། རྒྱས་པ་ལ་རིན་
འབྱུང་། དབང་ལ་འོད་དཔག་མེད། དྲག་པོ་ལ་མི་བསྐྱོད་པས་དབུ་བརྒྱན་པར་བསྐྱེད་པ།མཆོད་པའི་རྗེས་
ལ། ལྷ་རྣམས་བསྐྱེད་ལ་སྦྱིན་སྲེག་བྱའོ། །བསྲེག་རྫས་ནི། ཏིལ་དང་། ཞོ་
དང༌་། ཨུཏྤལ་དང༌་། ཚེར་མ་ཅན་རྣམས་ཞི་བ་ལ་སོགས་པ་ལ་རིམ་པས་སྦྱིན་སྲེག
བྱའོ། །ཡང་ལྷག་མས་འཇིག་རྟེན་པའི་མེ་ལྷ་མཆོད་པ་ལ་སོགས་པ་ཐམས་ཅད་གཞན་
དང་ཐུན་མོང་བ་ཡིན་ནོ། །མངོན་པར་རྟོགས་པ་ལག་ཏུ་བླང་བའི་རིམ་པ་མཐའ་
དག་བསྟན་ཟིན་ཏོ། །
གལ་ཏེ་རང་གཞན་གྱི་དོན་དུ་བུམ་པ་ལ་བརྟེན་ཏེ་ཁྲུས་ཀྱི་ཆོ་གས་ལས་བཞི་
བསྒྲུབ་པར་འདོད་ན། བུམ་པ་མཚན་ཉིད་དང་ལྡན་པ་ལ་མགུལ་ཆིངས་དང་ཁ་
རྒྱན་དང་བཅུད་བཅུགས་ཏེ།